ddrg/super_eurlex huggingface dataset:
1)

Artikkel 1 asendatakse järgmisega: „Artikkel 1 Missioon 1. Liit viib läbi sõjalise väljaõppemissiooni (edaspidi „EUTM Somalia“), et toetada Somaalia valitsuse ees vastutust omavate Somaalia riiklike relvajõudude ülesehitamist ja tugevdamist kooskõlas Somaalia vajaduste ja prioriteetidega ning et toetada Somaalia üleminekukava rakendamist julgeolekualase vastutuse üleandmiseks Somaalia ametivõimudele. 2. Lõikes 1 sätestatud eesmärkide saavutamiseks lähetatakse Somaaliasse ELi sõjaline missioon, et tegeleda nii institutsioonide ülesehitamisega kaitsesektoris strateegiliste nõuannete abil kui ka toetada otseselt Somaalia riiklike relvajõudude väljaõppe, nõuannete ja juhendamise kaudu. 3. Alates 2021. aastast toetab EUTM Somalia eelkõige Somaaliale kuuluva väljaõppesüsteemi arendamist, et anda 2022. aasta lõpuks väljaõpe põhimõtteliselt järk-järgult üle Somaalia riiklikele relvajõududele. EUTM Somalia käigus juhendatakse Somaalia vastutusel toimuvat väljaõppe korraldamist ning kujundatakse suutlikkus jälgida ja hinnata väljaõppe läbinud üksusi. Samuti toetab EUTM Somalia vajaduse korral ning oma vahendite ja võimete piires ka teisi liidu osalejaid nende vastavate volituste rakendamisel Somaalia julgeoleku ja kaitse valdkonnas, eelkõige EUCAP Somalia seoses Somaalia riiklike relvajõudude ja Somaalia politseijõudude vahelise koostalitlusvõimega ning Aafrika rahutagamisrahastu toetuspaketti ja mis tahes tulevast liidu toetust Somaalia julgeolekujõududele. 4. EUTM Somalia kavandab oma vahendite ja võimete piires detsentraliseeritud tegevusi Somaalia riiklike relvajõudude piirkondlike peakorterite toetuseks ja viib neid ellu, kui poliitika- ja julgeolekukomitee selle heaks kiidab. 5. Volitustes sisalduvate tegevuste rakendamine Somaalias sõltub Somaalia julgeolekuolukorrast ning poliitika- ja julgeolekukomitee poliitilistest juhistest.“
(5)

Selleks et veelgi soodustada üleminekut ringmajandusele, kavatsetakse läbi vaadata tekstiiltoodetele ja jalatsitele antava ELi ökomärgise kriteeriumid kooskõlas puhtama ja konkurentsivõimelisema Euroopa saavutamiseks vastu võetud uue ringmajanduse tegevuskavaga (5). Seepärast on asjakohane pikendada otsustes 2014/350/EL ja (EL) 2016/1349 ELi ökomärgise kohta kehtestatud kriteeriumide kehtivust kuni ühe ja sama lõppkuupäevani, et komisjonil oleks võimalik mõlemad tooterühmad läbi vaadata ja võimaluse korral need ühendada.
(3)

Juhendi punkti 2.4.3.3 alapunktis b on loetletud need sektorid, milles võib mitme tegevuskohaga organisatsioonide tõendamiseks kasutada valimi koostamise meetodit katseprojektides (tabel 10), ning täpsustatud, et pärast katseprojekti lõppu ja katseprojekti käsitleva hinnangu põhjal võib EMASi komitee soovitada lisada asjaomase sektori nende sektorite loetellu, milles võib kasutada valimi koostamise meetodit (tabel 9).
(6)

Harmoneeritud standardid EN IEC 60947-5-2:2020, EN IEC 60974-1:2018, mida on muudetud standardiga EN IEC 60974-1:2018/A1:2019, EN 60335-2-78:2003, mida on muudetud standardiga EN 60335-2-78:2003/A11:2020, EN 60335-2-82:2003, mida on muudetud standardiga EN 60335-2-82:2003/A2:2020, EN 60335-2-105:2005, mida on muudetud standardiga EN 60335-2-105:2005/A2:2020, EN 60570:2003, mida on muudetud standardiga EN 60570:2003/A2:2020, EN 60598-2-22:2014, mida on muudetud standardiga EN 60598-2-22:2014/A1:2020, EN 60947-2:2017, mida on muudetud standardiga EN 60947-2:2017/A1:2020 ja EN 61010-1:2010, mida on muudetud standardiga EN 61010-1:2010/A1:2019 ja parandatud standardiga EN 61010-1:2010/A1:2019/AC:2019-04, ning nende standardite võimalikud muud muudatused ja parandused, mille viited avaldatakse Euroopa Liidu Teatajas, vastavad direktiivis 2014/35/EL sätestatud ohutuseesmärkidele. Seepärast on asjakohane avaldada viited nendele standarditele Euroopa Liidu Teatajas koos viidetega nende standardite asjaomastele muudatustele või parandustele.
Ettevõtja Abcr GmbH (DE) Agilent Technologies Manufacturing GmbH & Co. KG (DE) Arkema France (FR) Biovit d.o.o. (HR) Daikin Refrigerants Europe GmbH (DE) F-Select GmbH (DE) FOT LTD (BG) Gedeon Richter Plc. (HU) Hudson Technologies Europe S.r.l. (IT) Labmix24 GmbH (DE) LGC Standards GmbH (DE) Ludwig-Maximilians-University (DE) Mebrom NV (BE) Neochema GmbH (DE) Philipps-Universität Marburg (DE) Restek GmbH (DE) Safety Hi-Tech srl (IT) Sigma Aldrich Chimie sarl (FR) Sigma-Aldrich Chemie GmbH (DE) Solvay Fluor GmbH (DE) Solvay Specialty Polymers France SAS (FR) Solvay Specialty Polymers Italy SpA (IT) Techlab SARL (FR) Ultra Scientific Italia srl (IT) Valliscor Europa Limited (IE)
2)

Artiklit 22 muudetakse järgmiselt: a) lõige 1 asendatakse järgmisega: „1. Artikli 10 lõike 1 punktis b osutatud reisidega seoses kantud kulude hüvitamise maksimumsumma on 4 517 eurot aastas.“; b) lõike 3 esimene lõik asendatakse järgmisega: „3. Parlamendikomisjoni või allkomisjoni esimehe reiside puhul osalemiseks konverentsidel või üritustel, millel käsitletakse Euroopale olulisi küsimusi ja mis kuuluvad vastava parlamendikomisjoni või allkomisjoni pädevusse ning millel on parlamentaarne mõõde, on tegelike reisikulude hüvitamise aastane maksimumsumma 4 517 eurot. Osalemiseks on vajalik parlamendi presidendi eelnev luba; enne loa andmist kontrollitakse vahendite olemasolu ülalnimetatud maksimumsumma ulatuses.“
(1)

2020. aastal on teatatud SARS-CoV-2 viiruse infektsioonidest naaritsatel ning on kindlaks tehtud, et võib esineda inimeselt naaritsale ja naaritsalt inimesele ülekandumist. Naaritsatel esinevast SARS-CoV-2 nakkusest on teatatud teatavates liikmesriikides ja kolmandates riikides. Lisaks teatas üks liikmesriik inimeste COVID-19 juhtumitest, kus nakatumine toimus naaritsatega seotud SARS-CoV-2 viiruse variantidega. Haiguste ennetamise ja tõrje keskuste 2020. aasta detsembris tehtud uuringud näitavad, et ka kährikud (Nyctereutes procyonoides) on SARS-CoV-2 suhtes vastuvõtlikud.
(6)

Võttes arvesse, et Norras, Soomes ja Rootsis on avastatud uusi kroonilise kurtumustõve juhtumeid ning et tuleks ära oodata kurtumustõve kolmeaastase seireprogrammi tulemused ja eeldatavasti selle seireprogrammi tulemuste põhjal 2022. aastal valmiv teaduslik hindamine, pidades silmas, et EFSA arvamuse kajastamiseks on vaja rohkem aega, tuleks rakendusotsuse (EL) 2016/1918 kohaldamisaega pikendada kuni 31. detsembrini 2022.
(2)

Komisjoni otsusega 2004/3/EÜ (2) lubatakse seemnekartuli turustamise puhul teatavate liikmesriikide territooriumil või nende territooriumide osadel rangemaid meetmeid teatavate haiguste vastu, kui on sätestatud direktiivi 2002/56/EÜ I ja II lisas Täpsemalt on otsuses 2004/3/EÜ sätestatud, et kõnealuse otsuse I lisa 1. veerus loetletud liikmesriikidel on lubatud kehtestada seemnekartuli turustamise suhtes teatavaid piiranguid piirkondades, mis on loetletud kõnealuse lisa 2. veerus nende nime vastas. Ühendkuningriigi puhul on otsuse 2004/3/EÜ I lisa 2. veerus kõnealuse loaga seonduvalt loetletud praegu Cumbria, Northumberlandi (Inglismaa), Põhja-Iirimaa ja Šotimaa piirkonnad.
(2)

Komisjon on määruse (EL) nr 600/2014 artikli 28 lõike 4 kohaselt rakendusotsusega (EL) 2019/541 (4) kindlaks teinud, et Singapuris asutatud ja Singapuri rahandusameti tegevusloa saanud heakskiidetud börside ja tunnustatud turukorraldajate suhtes kohaldatava õigus- ja järelevalveraamistikuga on tagatud, et nad vastavad õiguslikult siduvatele nõuetele, mis on samaväärsed liidu kauplemiskohtadele direktiiviga 2014/65/EL, Euroopa Parlamendi ja nõukogu määrusega (EL) nr 596/2014 (5) ja määrusega (EL) nr 600/2014 kehtestatud nõuetega ning mille suhtes kohaldatakse Singapuris tulemuslikku järelevalvet ja täitemeetmeid.
(1)

Komisjoni otsusega 2009/177/EÜ (2) rakendatakse direktiivi 2006/88/EÜ seoses seire- ja likvideerimisprogrammide ning liikmesriikide, tsoonide ja piirkondade taudivaba staatusega. Kõnealuse otsuse I lisa C osas oleva tabeli teises ja neljandas veerus on loetletud need liikmesriigid, mis on tunnistatud taudivabaks vastavalt direktiivi 2006/88/EÜ artikli 49 lõikele 1, ning need tsoonid ja piirkonnad, mis on tunnistatud taudivabaks vastavalt kõnealuse direktiivi artikli 50 lõikele 3. Haigus, mille puhul taudivaba staatust kohaldatakse, on esitatud sama tabeli esimeses veerus.
(9)

Komisjoni otsuses 2008/185/EÜ (7) on sätestatud lisatagatised seoses sigade viimisega ühest liikmesriigist teise. Kõnealused tagatised on seotud sellega, milline staatus on liikmesriikidel või nende osadel seoses Aujeszky haigusega. Ühendkuningriik on kantud kõnealuse otsuse I lisasse Aujeszky haigusest vaba staatusega. Kõnealuse otsuse III lisa punkti 2 alapunktis d on loetletud asutused, kes vastutavad ELISA-meetodi kvaliteedi kontrollimise eest igas liikmesriigis. Loetletud asutuste hulgas on üks Ühendkuningriigis asuv asutus. Iirimaa ja Põhja-Iirimaa protokolli 2. lisa punkti 36 kohaselt ei käsitata selles punktis loetletud õigusaktides sisalduvaid viiteid riiklikele tugilaboritele viidetena, mis hõlmavad Ühendkuningriigis asuvaid tugilaboreid.
(2)

Kogu maailmas esineb kodulindude ja muude tehistingimustes peetavate lindude hulgas jätkuvalt lindude kõrge patogeensusega gripi puhanguid, mis on põhjustatud H5 eri alatüüpidesse ja harvemini H7 alatüüpi kuuluvate viiruste poolt. Lindude kõrge patogeensusega gripp on mitmes kolmandas riigis muutunud endeemiliseks ja levinud esmakordselt muudesse kolmandatesse riikidesse. Endiselt on olemas oht, et lindude kõrge patogeensusega gripi viirus jõuab lemmiklindude mittekaubandusliku liikumisega kolmandatest riikidest liitu, ning seetõttu tuleks jätkata otsuses 2007/25/EÜ sätestatud riskimaandamismeetmete kohaldamist.
(7)

On asjakohane määrata kindlaks liidu nimel ühises tollikoostöö komitees võetav seisukoht, kuna otsusel Kanada programmi „Partners in Protection“ ja Euroopa Liidu volitatud ettevõtjate programmi vastastikuse tunnustamise kohta on õiguslik mõju liidus,
(1)

Kasvanud on väliselt euro pangatähtedega sarnaste ja teatavaid turvaelemente jäljendavate euro pangatähtede reproduktsioonide ringlusest kõrvaldamine, kuna elanikkond võib neid ekslikult pidada ehtsateks euro pangatähtedeks, kuigi mõnedel reproduktsioonidel on väikesed vähe märgatavad osutused, et tegemist on koopiatega, mis ei ole seaduslikud maksevahendid või et neid võib kasutada ainult filmides või rekvisiitidena. Neid reproduktsioone pakutakse ja ostetakse peamiselt internetipõhistes kauplemiskohtades või veebilehtedel. Reproduktsioonid, mida elanikkond võiks ekslikult ehtsateks pangatähtedeks pidada, on otsusest EKP/2013/10 (1) tulenevalt õigusvastased. Seetõttu on oluline kehtestada meetmed, et vähendada või lõpetada nende edasine levitamine. Eelkõige suurendab õiguskindlust ebaseadusliku tegevuse selge keelamine. Samas on oluline võimaldada teatavate reproduktsioonidega seotud tegevuste suhtes erandi kohaldamist, kui eurosüsteem leiab, et elanikkond ei saa neid ekslikult ehtsateks pangatähtedeks pidada.
(1)

Komisjoni otsuses 2007/777/EÜ (2) on muu hulgas sätestatud tingimused, mida tuleb täita selliste saadetiste liitu toomisel, mis sisaldavad teatavaid lihatooteid ning töödeldud magusid, põisi ja sooli, mida on töödeldud ühel kõnealuse otsuse II lisa 4. osas sätestatud töötlemisviisil (edaspidi „kaubad“), sealhulgas loetelu kolmandatest riikidest või nende osadest, kust on kaupade import liitu lubatud. Täpsemalt on otsuse 2007/777/EÜ II lisa 2. osas esitatud loetelu kolmandatest riikidest või nende osadest, kust on lubatud liitu importida kaupu tingimusel, et need on läbinud II lisa kõnealuses osas osutatud asjakohase töötluse. Kõnealuse töötluse eesmärk on kõrvaldada teatavad loomaterviseriskid, mis on seotud konkreetsete kaupadega. Kõnealuse lisa 4. osas on esitatud muu kui eritöötlus A ning eritöötlemisviisid B–F, mis on loetletud alanevas järjekorras vastavalt konkreetse kaubaga seotud loomaterviseriski suurusele.
(3)

Komisjoni otsuses 2007/453/EÜ (2) on riikide või piirkondade BSE staatus esitatud vastavalt nende BSE-riskile kõnealuse otsuse lisa A, B või C osas. Kõnealuse lisa A osas loetletud riike ja piirkondi käsitatakse väheolulise BSE-riskiga riikide ja piirkondadena, B osas loetletud riike ja piirkondi kontrollitud BSE-riskiga riikide ja piirkondadena ning kõnealuse lisa C osas on märgitud, et A ja B osas loetlemata riike ja piirkondi tuleb käsitada määramata BSE-riskiga riikide ja piirkondadena.
(2)

Ühendkuningriik on esitanud otsusega 2010/472/EL nõutud tagatised, et Ühendkuningriik kantaks kõnealuse otsuse I ja III lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik lisada otsuse 2010/472/EL lisadesse.
(3)

Ühendkuningriik on esitanud otsusega 2011/163/EL nõutud tagatised, et Ühendkuningriik ning Briti krooni sõltkonnad Guernsey, Mani saar ja Jersey kantaks kõnealuse otsuse lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik ja Briti krooni sõltkonnad lisada otsuse 2011/163/EL lisasse.
(3)

Kogu Euroopas rakendatud koroonaviiruse leviku tõkestamise piirangute otsese tagajärjena on kultuuriürituste läbiviimise kohad suletud ning kultuuriüritused tühistatud või määramata ajaks edasi lükatud. Euroopa ja rahvusvahelise kultuurikoostöö projektide elluviimine on oluliselt aeglustunud, kuna füüsiline piiriületus on olnud piiratud. Lisaks on kohalikud ja piirkondlikud omavalitsused ning riikide valitsused sattunud tulude kiire vähenemise ja rahvatervisega seotud uute vajaduste tõttu suurema eelarvesurve alla. Ka kultuuri erasponsorlus on muutumas üha keerulisemaks, kuna avalikke üritusi, mida toetada, ei toimu või eelistavad ettevõtjad rahvatervisega seotud sponsorlust.
(2)

Ühendkuningriik on esitanud otsusega 2006/168/EÜ nõutud tagatised, et Ühendkuningriik ja Briti krooni sõltkond Jersey kantaks kõnealuse otsuse I lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik ja asjaomane Briti krooni sõltkond lisada otsuse 2006/168/EÜ I lisasse.
(2)

Ühendkuningriik on esitanud rakendusotsusega 2012/137/EL nõutud tagatised, et Ühendkuningriik kantaks kõnealuse rakendusotsuse I lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik lisada otsuse 2012/137/EL I lisasse.
(2)

Ühendkuningriik on esitanud rakendusotsusega 2011/630/EL nõutud tagatised, et Ühendkuningriik ja Briti krooni sõltkond Jersey kantaks kõnealuse otsuse I lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik ja Briti krooni sõltkond Jersey lisada otsuse 2011/630/EL I lisasse.
(7)

On asjakohane kohandada võimsustarbimise ja keskmise kiiruse määratlust, et võtta arvesse WLTP-d. Seoses vahelduvvoolugeneraatori sissetöötamise lisamisega katsemetoodikale ei ole taotluses siiski esitatud piisavalt täpselt üksikasju selle kohta, kuidas selline sissetöötamine peaks toimuma, ega selle kohta, kuidas tuleks sissetöötamise mõju arvesse võtta. Lisaks võimaldab juba olemasolev katsemetoodika, mis on sätestatud varasemates heakskiitmist käsitlevates rakendusotsustes, vajaduse korral sellist mõju arvesse võtta nõudega, et vahelduvvoolugeneraatori kasutegurit tuleb mõõta vähemalt viis korda. Kuna vahelduvvoolugeneraatorite kasutegur määratakse mõõtmistulemuste keskmise põhjal, võib seega sissetöötamise mõju, olgu see positiivne või negatiivne, kasuteguri lõplikul määramisel asjakohaselt arvesse võtta, suurendades vajaduse korral mõõtmiste arvu. Seetõttu ei ole asjakohane täiendada katsemetoodikat taotluses välja pakutud spetsiaalse sissetöötamismenetlusega.
NÕUKOGU OTSUS (ÜVJP) 2020/155,

24. oktoober 2019,

Somaalias läbiviidava Euroopa Liidu võimete tugevdamise missiooni (EUCAP Somalia) staatust käsitleva Euroopa Liidu ja Somaalia Liitvabariigi vahelise lepingu liidu nimel allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

Otsuse 2012/389/ÜVJP artikliga 8 nähakse ette, et EUCAP NESTORi ja selle isikkoosseisu staatus, sealhulgas asjakohasel juhul privileegid, immuniteedid ja lisatagatised, mis on vajalikud EUCAP NESTORi läbiviimiseks ja tõrgeteta toimimiseks, tuleb kokku leppida Euroopa Liidu lepingu artikli 37 alusel sõlmitavas lepingus ning Euroopa Liidu toimimise lepingu artiklis 218 sätestatud korras.

12. detsembril 2016 otsustas nõukogu otsusega (ÜVJP) 2016/2240, (2) et EUCAP NESTOR peaks keskenduma Somaalia abistamisele tema merendusjulgeoleku võime tugevdamisel, et võimaldada tal tõhusamalt tagada mereõiguse täitmist. Otsusega (ÜVJP) 2016/2240 nimetati EUCAP NESTOR ümber EUCAP Somaliaks. Seetõttu näis asjakohane sõlmida Somaalia Liitvabariigiga ametlik missiooni staatust käsitlev leping konkreetselt EUCAP Somalia kohta.

ON VASTU VÕTNUD KÄESOLEVA OTSUSE:

Artikkel 2

Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.
(8)

Seepärast leiab komisjon toiduohutusameti hinnangu põhjal, et Leedus ei täidetud määruse (EÜ) nr 1107/2009 artikli 53 lõikes 1 sätestatud tingimusi seoses toimeainet tiametoksaami sisaldava taimekaitsevahendi CRUISER OSR kasutamisega kultuuri/kahjuri kombinatsioonide suviraps / Phyllotreta spp. ja suviraps / Psylliodes spp. puhul, kuna need erakorralised load hõlmavad kultuuri/kahjuri kombinatsiooni, mille puhul on lubatud kasutada teist taimekaitsevahendit, mis sisaldab sama toimemehhanismiga alternatiivset toimeainet. Taimekaitsevahend, mis hõlmab kombinatsioone suviraps / Athalia rosae ja suviraps / Delia radicum, mille puhul on lubatud sama toimemehhanismiga alternatiivset toimeainet sisaldav taimekaitsevahend, hõlmas ka sama põllukultuuri teist kahjurit, mille puhul ei ole olemas alternatiivset toimeainet, ning sellest tulenevalt leiab komisjon, et selle taimekaitsevahendi kasutamine on suvirapsi puhul lubatav, kuna mitme taimekaitsevahendi kasutamist erinevate kahjurite tõrjeks ühe ja sama põllukultuuri puhul ei tohiks soodustada, kui seda on võimalik vältida.
(8)

Seepärast leiab komisjon toiduohutusameti hinnangu põhjal, et Rumeenias ei täidetud määruse (EÜ) nr 1107/2009 artikli 53 lõikes 1 sätestatud tingimusi seoses lubade andmisega taimekaitsevahendi MODESTO 480 FS, mis sisaldab toimeainet klotianidiini, ning taimekaitsevahendi NUPRID AL 600 FS, mis sisaldab toimeainet imidaklopriidi, kasutamiseks kultuuri/kahjuri kombinatsioonide Brassica napus / Phyllotreta spp. ja Brassica napus / Psylliodes spp. puhul, kuna need erakorralised load hõlmavad kultuuri/kahjuri kombinatsiooni, mille puhul on lubatud kasutada teist taimekaitsevahendit, mis sisaldab sama toimemehhanismiga alternatiivset toimeainet. Taimekaitsevahendid, mis hõlmavad kombinatsiooni Zea mays / Tanymecus dilaticollis, mille puhul on lubatud kasutada sama toimemehhanismiga alternatiivset toimeainet sisaldavat taimekaitsevahendit, hõlmasid ka sama põllukultuuri teist kahjurit, mille puhul ei ole olemas alternatiivset toimeainet, ning sellest tulenevalt leiab komisjon, et nende taimekaitsevahendite kasutamine on kultuuri Zea mays puhul lubatav, kuna mitme taimekaitsevahendi kasutamist erinevate kahjurite tõrjeks ühe ja sama põllukultuuri puhul ei tohiks soodustada, kui seda on võimalik vältida.
(2)

Selleks et toetada ja tugevdada liikmesriikide ning Šveitsi ja Liechtensteini pädevate asutuste vahelist politseikoostööd terroriaktide ja muude raskete kuritegude vältimise, avastamise ja uurimise eesmärgil, on vaja liidu kaasamist, et võimaldada Šveitsil ja Liechtensteinil osaleda Eurodac-süsteemi õiguskaitsega seotud aspektides.
I LISA

ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

ESPAÑA

Mr Jorge Antonio AZCÓN NAVARRO

Member of a Local Executive: Ayuntamiento de Zaragoza

Mr Abel Ramón CABALLERO ÁLVAREZ

Member of a Local Executive: Ayuntamiento de Vigo (Pontevedra)

Mr Juan ESPADAS CEJAS

Member of a Local Executive: Ayuntamiento de Sevilla

Mr José María GARCÍA URBANO

Member of a Local Executive: Ayuntamiento de Estepona (Málaga)

SUOMI

Mr Bert HÄGGBLOM

Member of a Regional Assembly: the Parliament of Åland
1.

Kooskõlas artikli 59 lõigetega 1 ja 2 jõustub 11. lisa kõigi konventsiooniosaliste suhtes kolm kuud pärast kaheteistkümne kuu möödumist kuupäevast, mil ÜRO peasekretär on sellest konventsiooniosalistele teatanud, välja arvatud need konventsiooniosalised, kes on teatanud peasekretärile kirjalikult eespool nimetatud kolme kuu jooksul, et nemad 11. lisa heaks ei kiida. 11. lisa vastuvõtmisest keeldumise teate tagasi võtnud konventsiooniosaliste suhtes jõustub kõnealune lisa pärast kuue kuu möödumist päevast, mil hoiulevõtja sai sellekohase teate.
(1)

29. märtsil 2017 esitas Suurbritannia ja Põhja-Iiri Ühendkuningriik (Ühendkuningriik) teate oma kavatsuse kohta Euroopa Liidust välja astuda Euroopa Liidu lepingu artikli 50 alusel. Euroopa Liidu lepingut ja Euroopa Liidu toimimise lepingut ei kohaldata Ühendkuningriigi suhtes alates kuupäevast, mis on osutatud Euroopa Ülemkogu otsuse (EL) 2019/1810 (1) artikli 1 lõikes 1. Kui Ühendkuningriik on Euroopa Liidust välja astunud, ei ole Bank of England (BoE) enam liikmesriigi ega Euroopa Keskpankade Süsteemi keskpank. Euroopa Keskpanga otsusega (EL) 2020/137 (EKP/2020/3) (2) korrigeeritakse riikide keskpankadele (RKPd) määratud osakaalusid Euroopa Keskpanga (EKP) kapitali märkimise aluses (edaspidi „osakaalud kapitali märkimises“ ja „kapitali märkimise alus“). Korrigeerimiseks peab EKP nõukogu määrama 31. jaanuaril 2020 Euroopa Keskpankade Süsteemis (EKPS) osalevate RKPde vaheliste kapitaliosade ülekannete tingimused, et tagada osade jaotuse vastavus korrigeerimisele. Seetõttu tuleb Euroopa Keskpanga otsuse (EL) 2019/45 (EKP/2018/29) (3) kehtetuks tunnistamiseks vastu võtta uus otsus, mis kehtiks alates 1. veebruarist 2020.